《和柳子厚诗十七首 其五 示从父弟伟》
宋代·程俱

汝年近知非，我老过艾服。向来万金书，一纸百过读。

安知复一处，林壑时追逐。茅茨稍经营，粳稌今已熟。

壶觞悦情语，步屧三径竹。安能舍冰墟，虮虱吊汤沐。

相期戢良规，不辱在知足。

作者简介：程俱（1078—1144）北宋官员、诗人。字致道，号北山，衢州开化（今属浙江）人。以外祖邓润甫恩荫入仕。宣和三年赐上舍出身。历官吴江主簿、太常少卿、秀州知府、中书舍人侍讲、提举江州太平观、徽猷阁待制。诗多五言古诗，风格清劲古淡，有《北山小集》。